CELEX: 32012R0665
Language: lv
Date: 2012-07-20 00:00:00
Title: Komisijas Regula (ES) Nr. 665/2012 ( 2012. gada 20. jūlijs ), ar ko groza Regulu (ES) Nr. 454/2011 par savstarpējas izmantojamības tehnisko specifikāciju attiecībā uz Eiropas dzelzceļu sistēmas pasažieru pārvadājumu telemātikas lietojumprogrammu apakšsistēmu  Dokuments attiecas uz EEZ

21.7.2012   
            
            
               LV
            
            
               Eiropas Savienības Oficiālais Vēstnesis
            
            
               L 194/1
            
         KOMISIJAS REGULA (ES) Nr. 665/2012
   (2012. gada 20. jūlijs),
   ar ko groza Regulu (ES) Nr. 454/2011 par savstarpējas izmantojamības tehnisko specifikāciju attiecībā uz Eiropas dzelzceļu sistēmas pasažieru pārvadājumu telemātikas lietojumprogrammu apakšsistēmu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 17. jūnija Direktīvu 2008/57/EK par dzelzceļa sistēmas savstarpēju izmantojamību Kopienā (1) un jo īpaši tās 6. panta 1. punktu,
   tā kā:
   
               (1)
            
            
               Saskaņā ar 3. panta 1. punktu Komisijas 2011. gada 5. maija Regulā (ES) Nr. 454/2011 par savstarpējas izmantojamības tehnisko specifikāciju attiecībā uz Eiropas dzelzceļu sistēmas pasažieru pārvadājumu telemātikas lietojumprogrammu apakšsistēmu (2) Eiropas Dzelzceļa aģentūra ir īstenojusi minētās regulas III pielikumā norādīto tehnisko dokumentu izmaiņu pārvaldības procesu. Rezultātā 2011. gada 20. decembrī Eiropas Dzelzceļa aģentūra iesniedza ieteikumu atjaunināt Regulas (ES) Nr. 454/2011 III pielikumu, lai minētu tehniskos dokumentus, kas grozīti saskaņā ar izmaiņu pārvaldības procesu.
            
         
               (2)
            
            
               Tādēļ attiecīgi būtu jāgroza Regula (ES) Nr. 454/2011.
            
         
               (3)
            
            
               Šajā regulā paredzētie pasākumi ir saskaņā ar atzinumu, ko sniegusi ar Direktīvas 2008/57/EK 29. panta 1. punktu izveidotā komiteja,
            
         IR PIEŅĒMUSI ŠO REGULU.
   1. pants
   Komisijas Regulas (ES) Nr. 454/2011 III pielikumu aizstāj ar šīs regulas pielikumu.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 20. jūlijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 191, 18.7.2008., 1. lpp.
   
      (2)  OV L 123, 12.5.2011., 11. lpp.
   
      PIELIKUMS
      
         
            “III PIELIKUMS
            
               Šajā SITS minēto tehnisko dokumentu saraksts
            
            
                        Atsauce
                     
                     
                        Apzīmējums
                     
                  
                        B.1. (V1.1.1)
                     
                     
                        Starptautiskai un ārvalstu tirdzniecībai paredzētu tarifu datu datorizēta ģenerēšana un apmaiņa — NRT biļetes
                     
                  
                        B.2. (V1.1)
                     
                     
                        Starptautiskai un ārvalstu tirdzniecībai paredzētu tarifu datu datorizēta ģenerēšana un apmaiņa — Integrētas rezervēšanas biļetes (IRT)
                     
                  
                        B.3. (V1.1)
                     
                     
                        Starptautiskai un ārvalstu tirdzniecībai paredzētu datu datorizēta ģenerēšana un apmaiņa — Īpaši piedāvājumi
                     
                  
                        B.4. (V1.1.1)
                     
                     
                        Piemērošanas rokasgrāmata EDIFACT ziņojumiem, kas attiecas uz kustības grafiku datu apmaiņu
                     
                  
                        B.5. (V1.1)
                     
                     
                        Elektroniska sēdvietu/guļvietu rezervēšana un elektroniska ceļošanas dokumentu sagatavošana — Ziņojumu apmaiņa
                     
                  
                        B.6. (V1.1)
                     
                     
                        Elektroniska sēdvietu/guļvietu rezervēšana un elektroniska ceļošanas dokumentu sagatavošana (RCT2 standarti)
                     
                  
                        B.7. (V1.1.1)
                     
                     
                        Mājās izdrukājamas starptautiskas dzelzceļa biļetes
                     
                  
                        B.8. (V1.1)
                     
                     
                        Dzelzceļa pārvadājumu uzņēmumu, infrastruktūras pārvaldītāju un citu dzelzceļa transporta ķēdēs iesaistītu uzņēmumu standarta ciparu kodēšana
                     
                  
                        B.9. (V1.1)
                     
                     
                        Atrašanās vietu standarta ciparu kodēšana
                     
                  
                        B.10 (V1.1)
                     
                     
                        Elektroniska palīdzības rezervēšana personām ar ierobežotām pārvietošanās spējām — Ziņojumu apmaiņa
                     
                  
                        B.30. (V1.1)
                     
                     
                        Shēma — DPU/IP komunikācijai saskaņā ar TAP SITS vajadzīgo ziņojumu/datu komplektu katalogs”